

**CIVILINĖS AVIACIJOS ADMINISTRACIJOS**

**DIREKTORIUS**

**ĮSAKYMAS**

**DĖL CIVILINĖS AVIACIJOS ADMINISTRACIJOS DIREKTORIAUS 2014 M. BALANDŽIO 11 D. ĮSAKYMO Nr. 4R-56 „DĖL PAŽYMĖJIMŲ AVIACIJOS MEDICINOS CENTRAMS IŠDAVIMO TAISYKLIŲ PATVIRTINIMO“ PAKEITIMO**

2014 m. lapkričio 27 d. Nr. 4R-161

Vilnius

Vadovaudamasis Komisijos 2011 m. lapkričio 3 d. reglamento (ES) Nr. 1178/2011 kuriuo pagal Europos Parlamento ir Tarybos reglamentą (EB) Nr. 216/2008 nustatomi su civilinės aviacijos orlaivių įgula susiję techniniai reikalavimai ir administracinės procedūros (OL 2011 L 311, p.1) su paskutiniais pakeitimais, padarytais 2012 m. kovo 30 d. Komisijos reglamentu (ES) Nr. 290/2012 kuriuo iš dalies keičiamas Reglamentas (ES) Nr. 1178/2011, kuriuo pagal Europos Parlamento ir Tarybos reglamentą (EB) Nr. 216/2008 nustatomi su civilinės aviacijos orlaivių įgula susiję techniniai reikalavimai ir administracinės procedūros (OL 2012 L 100, p.1), VII priedo ORA.GEN.115 dalimi, p a k e i č i u Pažymėjimų aviacijos medicinos centrams išdavimo taisykles, patvirtintas Civilinės aviacijos administracijos direktoriaus 2014 m. balandžio 11 d. įsakymu Nr. 4R-56:

1. Pakeičiu 8 punktą ir jį išdėstau taip:

„8. Asmens sveikatos priežiūros įstaiga, norinti gauti pažymėjimą arba keisti esamą pažymėjimą, pateikia CAA šių taisyklių priede nustatytos formos prašymą ir šiuos dokumentus bei informaciją:“

2. Papildau taisykles nauju priedu (pridedamas).

Laikinai einantis direktoriaus pareigas Joris Gintilas